b'\n_START_ARTICLE_\nTraat\n_START_PARAGRAPH_\nTraat on pikk, peen ja painduv, enamasti planksooneline metalltoode, mida saab kerida hasplile, pooile v\xc3\xb5i trumlile._NEWLINE_Tavaliselt toodetakse \xc3\xbcmmarguse, nelinurkse, kuusnurkse, ovaalse, kolmnurkse vms ristl\xc3\xb5ikega traati, mille l\xc3\xa4bim\xc3\xb5\xc3\xb5t on kuni 12\xc2\xa0mm.\n_START_SECTION_\nTootmine\n_START_PARAGRAPH_\nTraati l\xc3\xa4bim\xc3\xb5\xc3\xb5duga \xc3\xbcle 8,0\xc2\xa0mm toodetakse kuumvaltsimise teel. 0,002\xe2\x80\x938,0\xc2\xa0mm l\xc3\xa4bim\xc3\xb5\xc3\xb5duga traadid t\xc3\xb5mmatakse enamasti t\xc3\xb5mbepingis k\xc3\xbclmt\xc3\xb5mbamise teel kuumvaltsitud suurema l\xc3\xa4bim\xc3\xb5\xc3\xb5duga traadist. Alla 0,002\xc2\xa0mm l\xc3\xa4bim\xc3\xb5\xc3\xb5duga traat \xc3\xbcmbritsetakse t\xc3\xb5mbamisel (katkemise v\xc3\xa4ltimiseks ja libisemise parandamiseks) poolsula klaasikihiga. _NEWLINE_Traati toodetakse terasest, vasest, alumiiniumist ja muudest metallidest v\xc3\xb5i nende sulamitest._NEWLINE_Mingist metallist valmistatud traat v\xc3\xb5ib olla kaetud teise metalli kihiga. Sellist traati nimetatakse bimetalltraadiks.\n_START_SECTION_\nTraadi kasutamine\n_START_PARAGRAPH_\nTerastraati kasutatakse trosside, v\xc3\xb5rkude, kinnitusvahendite tootmisel, ehitussarruste sidumisvahendina, niisamuti paljude teiste toodete valmistamisel l\xc3\xa4htematerjalina._NEWLINE_Vasest, alumiiniumist, volframist ja niklisulameist valmistatud traati kasutatakse elektrijuhtmete ja -m\xc3\xa4histe valmistamiseks elektrotehnikat\xc3\xb6\xc3\xb6stuses ja mujal._NEWLINE_Kullast, h\xc3\xb5bedast, plaatinast ja teistest v\xc3\xa4\xc3\xa4rismetallidest traati kasutatakse elektroonikat\xc3\xb6\xc3\xb6stuses, laborites, ehtet\xc3\xb6\xc3\xb6stuses jm.'